Drąsutaičiai
Drąsutaičiai – kaimas Joniškio rajono savivaldybėje, 12 km į šiaurės rytus nuo Joniškio, pasienyje su Latvija. Seniūnaitijos centras. Pro kaimą eina kelias  1611  Plikiškiai–Kriukai  ir  1616  Joniškis–Skilvioniai–Drąsutaičiai . Kaime yra žaidimų aikštelė, tinklinio, krepšinio, futbolo aikštelės. Veikia UAB „Drąsutaičiai“ ir parduotuvė „Fortūna“. Drąsutaičiuose yra 6 gatvės: pagrindinė Girminių g., Treigių g., Liepų g., Purienų g., Vyšnių g. ir Ryto g. Į rytus nuo kaimo, Virčiuvio vagoje sudarytas Drąsutaičių tvenkinys.